Tito Aureliano

Tito Aureliano Neto edo, besterik gabe, Tito Aureliano (Recife, 1989ko abenduaren 28a) brasildar paleontologo, zientzia dibulgatzaile eta idazlea da.

 Bizitza 
Recifen jaio arren, Tito Aureliano Brasilian hazi zen gurasoekin eta arreba batekin. Haurtzaroan paleontologiarekiko interesa piztu zitzaion. Hasiera batean Brasiliako Unibertsitatean ikasi zuen, eta azkenean geologian lizentziatu zen Pernambucoko Unibertsitate Federalean. Geroago masterra eta doktoretza egin zituen Campinas Estatuko Unibertsitatean. Ehun fosilizatuen ikerketan zentratzen da eta bere doktore-tesian dinosauroen arnas-aparatuaren eboluzioa aztertu zuen.

2010eko urtarrilean Aline Ghilardi paleontologoak sortutako Colecionadores de Ossos blogeko taldean sartu zen. 2014an bloga YouTubeko kanal bihurtu zen eta laster genero horretako ekoizpen nagusietako bat izatera iritsi zen Brasilen. 2015ean, Titok Dino Hazard: Realidade Oculta liburua kaleratu zuen.

Purussaurus espeziearen eta sousatitan titanosauroaren fibularen azterketan parte hartu du. Berak eta bere lankideek dinosauro baten kanal baskularren barruan aurkitutako lehen parasito fosilizatuak deskribatu dituzte, eta horrez gain, 83 milioi urteko hezur-ehun fosilizatuan osteomielitisaren garapena eta Ibirania titanosauro espeziea. Argitalpen zientifikoak egin ditu, besteak beste, Nature, Plos, Wiley eta Elsevier aldizkarietan. Zientzia dibulgatzen du, eta bere estudioak literatura, ikus-entzunezko materiala eta jokoak ekoizten ditu.

Aline Ghilardik bultzatutako #UbirajaraBelongstoBR kanpainaren sustatzaile handienetako bat da.

2020az geroztik, Rio Grande do Norteko Unibertsitate Federaleko DINOlab - Aniztasuna, Iknologia eta Osteohistologia Laborategiko koordinatzaileetako bat da, Aline Ghilardirekin batera.

Tito Aureliano pertsona autista da. Aline Ghilardirekin ezkonduta dago.

 Lanak 

 Mesozoic tales (mahai-jokoa, 2012)
 Tolices. Perdição. Enfim, Amor (2015)
 Dino Hazard: Realidade Oculta (2016)
 Dino Hazard: Comics - Vol.1 (eleberri grafikoa, Márcio L. Castrorekin batera, 2021)
 A Ascensão de um Império (Aline Ghilardirekin batera, 2023)
 Dino Hazard: Chronos Blackout (bideojokoa, Aline Ghilardirekin batera, 2023)

 Erreferentziak 

 Kanpo estekak 

Kategoria:Recifetarrak
Kategoria:Brasilgo zientzialariak
Kategoria:Paleontologoak
Kategoria:Desgaitasuna duten zientzialariak
Kategoria:Zientzia dibulgatzaileak
Kategoria:Brasilgo idazleak
Kategoria:XXI. mendeko idazleak
Kategoria:Portugesezko idazleak
Kategoria:Idazle autistak